รัฐบาลไทย-ข่าวทำเนียบรัฐบาล-คำกล่าวนายกรัฐมนตรีในการประชุมผู้นำกลุ่ม ๒๐ (G20) วาระที่ ๑
วันพุธที่ 19 ตุลาคม 2559
คํากล่าวนายกรัฐมนตรีในการประชุมผู้นํากลุ่ม ๒๐ (G20) วาระที่ ๑
คํากล่าวนายกรัฐมนตรีในการประชุมผู้นํากลุ่ม ๒๐ (G20) วาระที่ ๑
วาระที่ ๑:การประสานนโยบายและแนวทางการพัฒนาใหม่ ๆ เพื่อการเติบโตของเศรษฐกิจโลก
(Strengthening Policy Coordination and Breaking a New Path for Growth)
วันที่ ๕ กันยายน ๒๕๕๙ เวลา ๑๐.๐๐ น.ณ นครหางโจว สาธารณรัฐประชาชนจีน
ประธานาธิบดีสี
และผู้มีเกียรติทุกท่าน
ก่อนอื่นผมขอขอบคุณสําหรับงานเลี้ยงต้อนรับที่อบอุ่นและน่าประทับใจ การแสดงที่อลังการผสมผสานอารยธรรมจีนและตะวันตกอย่างลงตัวผ่านการใช้เทคโนโลยีทันสมัย
ขอขอบคุณรัฐบาลจีนที่เชิญไทยในฐานะประธานG77เข้าร่วมการประชุมครั้งนี้ ซึ่งให้ความสําคัญกับวาระการพัฒนาและสะท้อนบทบาทที่สร้างสรรค์ของจีนในการสร้างสะพานเชื่อมระหว่างG20และG77ซึ่งสอดคล้องกับแนวนโยบายของไทย
ผมขอชื่นชมจีนและสหรัฐฯ ที่แสดงบทบาทนําในการรับรองข้อตกลงปารีส ซึ่งเป็นข่าวดีสําหรับชาวโลกในการแก้ไขปัญหาการเปลี่ยนแปลงทางสภาพภูมิอากาศ
ขณะนี้เศรษฐกิจโลกกําลังชะลอตัว และเผชิญกับความท้าทายในหลากมิติเราจึงต้องร่วมมือกันมากขึ้นโดยไม่ทิ้งใครไว้ข้างหลังด้วยการผนึกกําลังสร้างความร่วมมือรูปแบบใหม่เพื่อเป็น“ยานยนต์แห่งศตวรรษที่ ๒๑”ขับเคลื่อนเศรษฐกิจโลกสู่แนวทางการพัฒนาใหม่เพื่อสร้างหุ้นส่วนระดับโลก ทั้งเหนือ-ใต้ ใต้-ใต้ และไตรภาคีโดยเฉพาะการพึ่งพาซึ่งกันและกันระหว่างประเทศพัฒนาแล้วและประเทศกําลังพัฒนา ซึ่งเป็นวาระที่ไทยเน้นย้ําในฐานะประธาน G77
เพื่อให้เศรษฐกิจโลกเติบโตผมมองว่าต้องลงมือทําใน3ส่วนดังนี้
หนึ่งประสานนโยบายและความร่วมมือระหว่างG20และG77เพื่อให้โอกาส ทางเลือก ไม่ปิดกั้นประเทศกําลังพัฒนาเช่นในปีนี้ และ ควรทําอย่างต่อเนื่องเพื่อให้นโยบายเศรษฐกิจโลกมีความเชื่อมโยง สมดุล และส่งเสริมซึ่งกันและกันไม่เป็นการกีดกันทางการค้าและคงไว้ซึ่งพื้นที่นโยบายสําหรับรัฐบาลเพื่อใช้มาตรการที่เหมาะสมได้ด้วยสองการปฏิรูปโครงสร้างทางเศรษฐกิจจากภายในด้วยการ
(๑) พัฒนาทรัพยากรมนุษย์ซึ่งเปรียบเสมือนผู้ขับขี่ให้ไปถึงเป้าหมายอย่างปลอดภัย โดยเน้นการศึกษาและพัฒนาทักษะเพื่อตอบสนองตลาดแรงงาน เช่น ไทยได้ดําเนินการแล้วกับประเทศกลุ่ม G20 อาทิ เยอรมนี และญี่ปุ่น
(๒) การใช้เทคโนโลยี และนวัตกรรมเป็นพลังขับเคลื่อนยานยนต์ไปสู่การพัฒนาเศรษฐกิจแนวทางใหม่ เน้นการศึกษา การวิจัยและพัฒนา และสร้างแรงจูงใจให้ภาคเอกชนผลิตนวัตกรรมเพื่อลดช่องว่างทางดิจิตอลG20 ควรร่วมกับ G77แสวงหาศักยภาพของแต่ละประเทศ เพื่อสร้างห่วงโซ่คุณค่าร่วมกันพัฒนาสินค้าจากทรัพยากรและภูมิปัญญาท้องถิ่น สร้างแบรนด์ของภูมิภาค เช่น อาเซียนแบรนด์ เป็นทางเลือกใหม่ เพิ่มรายได้ภาคเกษตร ซึ่งเป็นฐานเศรษฐกิจของประเทศกําลังพัฒนาและสร้างตลาดแรงงานใหม่ ๆ ซึ่งไทยก็กําลังส่งเสริมอุตสาหกรรมแห่งอนาคต เช่นโครงการเมืองนวัตกรรมอาหาร(Food Innopolis)เพื่อพัฒนาการแปรรูปสินค้าเกษตรให้มีมูลค่าสูงขึ้น อาทิ อาหารเพื่อผู้สูงวัย เพื่อสุขภาพ เป็นต้น
(๓) ส่งเสริมSMEsซึ่งเป็นตัวถังหลักของยานยนต์ลํานี้ให้สามารถขับเคลื่อนได้อย่างสมบูรณ์ ในฐานะแหล่งสร้างงานและนวัตกรรมที่สําคัญจึงควรเสริมสร้างขีดความสามารถของ SMEs3ล้านรายให้เป็นส่วนหนึ่งของห่วงโซ่คุณค่าโลกให้ความรู้และปรับปรุงการใช้ประโยชน์จาก IT การเข้าถึงตลาด เงินทุนสินเชื่อ สิทธิพิเศษทางภาษี และการปกป้องทรัพย์สินทางปัญญา
สามสนับสนุนทุกภาคส่วนให้เข้ามามีส่วนร่วม ผ่านกลไกประชารัฐประกอบด้วยรัฐ เอกชน และประชาสังคม เพื่อสร้างความเข้มแข็งจากภายในลดความเหลื่อมล้ํา ซึ่งไทยพยายามเร่งแก้ไขปัญหาภายในควบคู่ไปกับการพัฒนา โดยภายหลังจากมีการลงประชามติจะมีการเลือกตั้งในปี ๒๕๖๐ตามRoadmapที่กําหนดไว้
สุดท้ายนี้ ผมสนับสนุนวาระการปฏิรูปของG20ที่เน้นการเติบโตที่เข้มแข็งยั่งยืนและสมดุล และในฐานะตัวแทนของ G77 ขอให้ G20 ร่วมมือร่วมใจ โดยอาศัยประสบการณ์ และทรัพยากรที่มีอยู่ เป็นผู้นําขับเคลื่อนยานยนต์ใหม่ที่จะนําพาโลกไปสู่แนวทางการพัฒนาใหม่อย่างยั่งยืนโดยไม่ทิ้งใครไว้ข้างหลังดังคํากล่าวที่ว่าแข็งแกร่งไปด้วยกัน(Stronger Together)
ขอบคุณครับ
* * * * * * * * *
กองนโยบายเศรษฐกิจระหว่างประเทศ
กรมเศรษฐกิจระหว่างประเทศ